In this yere it befell that there was a rebaude called John Tannere, the whiche wente aboughte and seyde that he was the goode kyng Edward sone, and called hymself kyng Edward of Carnarvan, and seide thorugh necligence of his noryce, whil he lay in his cradel a sowe com in and foule rente hym, and the noryce durste nought tellen it, but toke a tannere sone [36] and kepte hym in hys stede, and so he was putt to kepyng of another noryce, be whiche he was preved of his rewme: and for to make this the more certeyne to be belevyd, he schewed the places of the woundes which that he seyde the sowe hadde mad.

"In the name of Fadher, Son, and Holy Ghost, I Henry of Lancaster, challenge this rewme of Ynglande, and the croun with all the membres, and the appurtenances; als I that am descendit by right line of the blode, coming fro the gude king Henry therde, and throge that right that